यूथ ओलिंपिक में यह भारत का अब तक का सर्वश्रेष्ठ प्रदर्शन है और यही ये 2020 में टोक्यो ओलिंपिक के लिए भी कई उभरते खिलाड़ियों का भी लक्ष्य तय हो गया है. 2010 में सिंगापुर में हुए पहले यूथ ओलिंपिक में भारत ने 6 सिल्वर और दो ब्रॉन्ज सहित कुल 8 मेडल जीते थे और यहीं पर प्रणॉय कुमार, यूकी भांबरी, शिवा थापा ने सिल्वर और विकास कृष्णन यादव ने ब्रॉन्ज मेडल जीता था. 2014 में चीन में हुए यूथ ओलिंपिक गेम्स में भारत का प्रदर्शन कुछ खास नहीं रहा था और एक सिल्वर और एक ब्रॉन्ज सहित कुल दो मेडल अपनी झोली में डाले थे.